Document ID: 31999D0446

KOMISSION PÄÄTÖS,
tehty 14 päivänä kesäkuuta 1999,
Ruotsin kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/131/EY muuttamisesta
(tiedoksiannettu numerolla K(1999) 1531)
(Ainoastaan ruotsinkielinen teksti todistusvoimainen)
(1999/446/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 3 päivänä marraskuuta 1998 annetun neuvoston asetuksen (EY) N:o 2468/98(1) ja erityisesti sen 5 ja 6 artiklan,
ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(2) ja erityisesti sen 9 artiklan 1 kohdan,
sekä katsoo, että
1) Ruotsin kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi 16 päivänä joulukuuta 1997 tehdyssä komission päätöksessä 98/131/EY(3) vahvistetut tavoitteet määriteltiin tuolloin käytettävissä olevien tietojen perusteella,
2) jotta pelagisia lajeja pyytävien alusten saaliiden laatua voitaisiin parantaa ja lisätä näin niiden osuutta puretuista ihmisravinnoksi tarkoitetuista saaliista, on tarpeen sallia kysisten alusten kapasiteetin lisääminen,
3) kapasiteetin lisääminen olisi toteutettava muista laivaston osista tapahtuvilla siirroilla, eikä se saisi johtaa päätöksessä 98/131/EY vahvistettujen kokonaistavoitteiden nousuun, ja
4) Kalastus- ja vesiviljelyalan hallintokomitea ei ole toimittanut lausuntoansa komitean puheenjohtajan asettamassa määräajassa,
ON TEHNYT TÄMÄN PÄÄTÖKSEN:
1 artikla
Kumotaan päätöksen 98/131/EY liitteenä oleva taulukko, jossa vahvistetaan Ruotsin kalastuslaivaston monivuotisen ohjausohjelman tavoitteet 1 päivän tammikuuta ja 31 päivän joulukuuta 2001 väliseksi ajaksi, ja korvataan se tämän päätöksen liitteessä olevalla taulukolla alaviitteineen.
2 artikla
Tämä päätös on osoitettu Ruotsin kuningaskunnalle.
Tehty Brysselissä 14 päivänä kesäkuuta 1999.

Labels: 18
6